CELEX: 52015DP0451
Language: et
Date: 2015-12-16 00:00:00
Title: Euroopa Parlamendi 16. detsembri 2015. aasta otsus Euroopa Kindlustus- ja Tööandjapensionide Järelevalve (EIOPA) eesistuja ametiaja pikendamise kohta (C8-0314/2015 – 2015/0904(NLE))

24.11.2017   
            
            
               ET
            
            
               Euroopa Liidu Teataja
            
            
               C 399/238
            
         P8_TA(2015)0451
   Euroopa Kindlustus- ja Tööandjapensionide Järelevalve (EIOPA) eesistuja ametiaja pikendamine
   Euroopa Parlamendi 16. detsembri 2015. aasta otsus Euroopa Kindlustus- ja Tööandjapensionide Järelevalve (EIOPA) eesistuja ametiaja pikendamise kohta (C8-0314/2015 – 2015/0904(NLE))
   (Heakskiitmine)
   (2017/C 399/50)
   
      Euroopa Parlament,
   
               —
            
            
               võttes arvesse Euroopa Kindlustus- ja Tööandjapensionide Järelevalve (EIOPA) järelevalvenõukogu 30. septembri 2015. aasta ettepanekut pikendada EIOPA eesistuja ametiaega viie aasta võrra (C8-0314/2015),
            
         
               —
            
            
               võttes arvesse Euroopa Parlamendi ja nõukogu 24. novembri 2010. aasta määruse (EL) nr 1094/2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (1), artikli 48 lõiget 4,
            
         
               —
            
            
               võttes arvesse kodukorda,
            
         
               —
            
            
               võttes arvesse majandus- ja rahanduskomisjoni raportit (A8-0348/2015),
            
         
               A.
            
            
               arvestades, et EIOPA järelevalvenõukogu nimetas määruse (EL) nr 1094/2010 artikli 48 lõike 2 kohaselt 2011. aastal pärast avalikku valikumenetlust ametisse EIOPA esimese eesistuja viie aasta pikkuseks ametiajaks;
            
         
               B.
            
            
               arvestades, et määruse (EL) nr 1094/2010 artikli 48 lõikes 4 on sätestatud, et EIOPA järelevalvenõukogu võib, võttes arvesse asjaomases sättes osutatud hinnangut, pikendada EIOPA eesistuja ametiaega ühe korra, tingimusel et Euroopa Parlament kiidab selle heaks;
            
         
               C.
            
            
               arvestades, et 30. septembril 2015 esitas EIOPA järelevalvenõukogu ettepaneku pikendada EIOPA ametisoleva eesistuja Gabriel Bernardino ametiaega viie aasta võrra ja teavitas sellest vastavalt Euroopa Parlamenti;
            
         
               D.
            
            
               arvestades, et 17. novembril 2015 korraldas majandus- ja rahanduskomisjon EIOPA ametisoleva eesistuja Gabriel Bernardino kuulamise, kus ta esines avasõnavõtuga ja vastas seejärel parlamendikomisjoni liikmete küsimustele;
            
         
            
               1.
            
            
               kiidab heaks ettepaneku pikendada Gabriel Bernardino ametiaega EIOPA eesistujana viie aasta võrra;
            
         
            
               2.
            
            
               teeb presidendile ülesandeks edastada käesolev otsus nõukogule, komisjonile, EIOPA-le ja liikmesriikide valitsustele.
            
         
      (1)  ELT L 331, 15.12.2010, lk 48.